1999/401/EY: Komission päätös, tehty 31 päivänä toukokuuta 1999, Korean tasavallasta peräisin olevien kalastus- ja vesiviljelytuotteiden erityisistä tuontiedellytyksistä tehdyn päätöksen 95/454/EY muuttamisesta (tiedoksiannettu numerolla K(1999) 1403) (ETA:n kannalta merkityksellinen teksti)



Virallinen lehti nro L 151 , 18/06/1999 s. 0027 - 0030



KOMISSION PÄÄTÖS, tehty 31 päivänä toukokuuta 1999, Korean tasavallasta peräisin olevien kalastus- ja vesiviljelytuotteiden erityisistä tuontiedellytyksistä tehdyn päätöksen 95/454/EY muuttamisesta (tiedoksiannettu numerolla K(1999) 1403) (ETA:n kannalta merkityksellinen teksti) (1999/401/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna neuvoston direktiivillä 97/79/EY(2), ja erityisesti sen 11 artiklan, sekä katsoo, että (1) Korean tasavallasta peräisin olevien kalastus- ja vesiviljelytuotteiden erityisistä tuontiedellytyksistä 23 päivänä lokakuuta 1995 tehdyn komission päätöksen 95/454/EY(3) 1 artiklassa todetaan, että Ministry of Agriculture, Forestry and Fisheries-National Fisheries Administration-National Fishery Products Inspection Station (NFPIS) on toimivaltainen viranomainen Korean tasavallassa tarkastamaan ja todistamaan kalastus- ja vesiviljelytuotteiden vastaavuuden direktiivin 91/493/ETY vaatimusten kanssa, (2) Korean hallituksen uudelleenjärjestelyn seurauksena kalastustuotteiden terveystodistuksia myöntävä toimivaltainen viranomainen (NFPIS) on nyt Ministry of Maritime Affairs and Fisheries, kun se aiemmin oli Ministry of Agriculture and Forestry, ja tämä uusi viranomainen pystyy tehokkaasti valvomaan voimassa olevan lainsäädännön soveltamista; sen vuoksi on muutettava päätöksessä 95/454/EY annetun toimivaltaisen viranomaisen nimi, (3) on aiheellista yhdenmukaistaa päätöksen 95/454/EY sanamuoto eräistä kolmansista maista peräisin olevien kalastus- ja vesiviljelytuotteiden erityisistä tuontiedellytyksistä myöhemmin hyväksyttyjen komission päätösten kanssa, ja (4) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 95/454/EY seuraavasti: 1) Korvataan 1 artikla seuraavasti: " 1 artikla Ministry of Maritime Affairs and Fisheries-National Fishery Products Inspection Station (NFPIS) on Korean tasavallan toimivaltainen viranomainen, joka valvoo ja tarkastaa, että kalastus- ja vesiviljelytuotteet ovat direktiivin 91/493/ETY vaatimusten mukaisia." 2) Korvataan 2 artikla seuraavasti: " 2 artikla Korean tasavallasta peräisin olevien kalastus- ja vesiviljelytuotteiden on vastattava seuraavia vaatimuksia: 1) Jokaiseen lähetykseen on kuuluttava numeroitu, asianmukaisesti täytetty, päivätty ja allekirjoitettu, yhdelle liuskalle laadittu alkuperäinen terveystodistus, jonka malli on liitteessä A. 2) Tuotteiden on oltava lähtöisin liitteessä B olevassa luettelossa mainitusta hyväksytystä laitoksesta, tehdasaluksesta, kylmävarastosta tai pakastusaluksesta. 3) Jos on kyse muista kuin säilyketeollisuuteen tarkoitetuista pakkaamattomina jäädytetyistä kalastustuotteista, pakkaukseen on merkittävä lähtemättömästi sana 'KOREAN TASAVALTA' ja hyväksytyn alkuperälaitoksen, -tehdasaluksen, -kylmävaraston tai -pakastusaluksen hyväksyntä- tai rekisterinumero." 3) Korvataan liite A tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 31 päivänä toukokuuta 1999. Komission puolesta Franz FISCHLER Komission jäsen (1) EYVL L 268, 24.9.1991, s. 15. (2) EYVL L 24, 30.1.1998, s. 31. (3) EYVL L 264, 7.11.1995, s. 37. LIITE "LIITE A >PIC FILE= "L_1999151FI.002903.EPS"> >PIC FILE= "L_1999151FI.003001.EPS">"